Interpol (συγκρότημα)

Oι Interpol είναι αμερικάνικο ροκ συγκρότημα που δημιουργήθηκε το 1997 στη Νέα Υόρκη.

 Ιστορικό 
Το συγκρότημα δημιουργήθηκε από τους Ντάνιελ Κέσσλερ και Γκρεγκ Ντρούντι. Ο Κέσσλερ γνώρισε τον Ντένγκλερ στο Πανεπιστήμιο της Νέας Υόρκης και τον ρώτησε αν ήξερε να παίζει κάποιο όργανο. Αργότερα, ο Κέσσλερ προέτρεψε τον Μπανκς (με τον οποίο είχε συναντηθεί για πρώτη φορά στη Γαλλία) να ενταχθεί στην μπάντα στο Ίστ Βίλατζ της Νέας Υόρκης και οι δύο τους αποφάσισαν να συνεργαστούν. Το συγκρότημα στην αρχή είχε πρόβλημα να επιλέξει όνομα. Αφού πρώτα εξέτασαν τα ονόματα Las Armas  και The French Letters, τελικά κατέληξαν να υιοθετήσουν το όνομα Interpol.

Το 2000 ο Γκρεγκ Ντρούντι εγκατέλειψε το συγκρότημα και ο Κέσσλερ τον αντικατέστησε με τον Σαμ Φογκαρίνο, τον οποίο συνάντησε σε ένα τοπικό δισκοπωλείο. Στο τέλος το συγκρότημα αποτελείτο από τους Πολ Μπανκς (τραγουδιστής, κιθάρα, στίχοι), Ντάνιελ Κέσσλερ (κιθάρα, δεύτερα φωνητικά), Κάρλος Ντένγκλερ (μπάσο, πλήκτρα) και Σαμ Φογκαρίνο (ντραμς).

Μετά την παραγωγή αρκετών EP από το 1998 έως το 2001, το συγκρότημα υπέγραψε με την Matador Records στις αρχές του 2002. Ένα EP, το Interpol, κυκλοφόρησε τον Ιούνιο του 2002. Το Turn On the Bright Lights κυκλοφόρησε στις 19 Αυγούστου 2002. Ηχογραφήθηκε στα Tarquin Studios στο Μπρίτζπορτ του Κονέκτικατ. Ο ήχος του άλμπουμ συγκρίθηκε με τα ποστ-πανκ συγκροτήματα των αρχών της δεκαετίας του 1980 και τέλη της δεκαετίας του 1970, ιδιαίτερα τους Joy Division, Echo and the Bunnymen, και The Smiths. Το άλμπουμ πούλησε 300.000 αντίτυπα μέχρι το 2004.

Το 2004 κυκλοφόρησαν το άλμπουμ τους Antics, με έναν ελαφρύτερο ήχο. Με αυτό το άλμπουμ το συγκρότημα διεκδίκησε τη θέση του ως ένα από τα συγκροτήματα που πρέπει να ληφθούν υπόψη στον τομέα της διεθνούς ροκ μουσικής. Στη συνέχεια έκαναν μια άλλη εκτεταμένη περιοδεία, η οποία περιλάμβανε συναυλίες για τους U2 και The Cure.

Το τρίτο άλμπουμ τους με τίτλο Our Love to Admire, κυκλοφόρησε στις 9 Ιουλίου 2007 στο Ηνωμένο Βασίλειο και στις 10 Ιουλίου στις Ηνωμένες Πολιτείες, με την δισκογραφική εταιρεία  Capitol Records, ακολουθούμενη από μία ιαπωνική κυκλοφορία στις 20 Ιουλίου. Το πρώτο single από το άλμπουμ έχει τον τίτλο The Heinrich Maneuver, και κυκλοφόρησε στις 7 Μαΐου 2007. 

Στις 28 Απριλίου 2010, το συγκρότημα δημοσίευσε το τραγούδι Lights στον επίσημο ιστότοπο ως προεπισκόπηση για τη νέα τους δουλειά στο στούντιο.

Στις 9 Μαΐου 2010 ανακοινώθηκε στον επίσημο ιστότοπο ότι ο Κάρλος Ντένγκλερ αποχωρεί από το συγκρότημα με το τέταρτο άλμπουμ του γκρουπ να έχει ήδη ολοκληρωθεί.

Αργότερα το συγκρότημα ανακοίνωσε κατά τη διάρκεια της νέας περιοδείας ότι ο αντικαταστάτης του Ντένγκλερ θα ήταν ο Αμερικανός μουσικός Ντέιβιντ Πάτζο. Παράλληλα ανακοινώθηκε η κυκλοφορία του τέταρτου άλμπουμ τους Interpol.Αργότερα ο Πάτζο εγκατέλειψε το συγκρότημα.

Στις 5 Ιουνίου 2014, το συγκρότημα ανακοίνωσε την κυκλοφορία του πέμπτου άλμπουμ τους,  El Pintor , που είχε προγραμματιστεί για τις 8 Σεπτεμβρίου 2014.

Τον Σεπτέμβριο του 2016, ο Πολ Μπανκς αποκάλυψε σε μια συνέντευξη στο Beats 1 ότι οι Interpol θα ξανάρχιζαν να γράφουν μουσική το φθινόπωρο.  Τον Ιανουάριο του 2017, η μπάντα ανακοίνωσε ότι το έκτο άλμπουμ τους θα κυκλοφορήσει το 2018 και ότι θα ξεκινήσει μια περιοδεία για την 15η επέτειο του Turn On the Bright Lights, παίζοντας κομμάτια από ολόκληρο το άλμπουμ. 

Στις 24 Μαΐου 2018, το Pitchfork σημείωσε ότι το όνομα του νέου άλμπουμ θα ήταν Marauder  Τον Ιούνιο του 2018, το συγκρότημα πραγματοποίησε συνέντευξη τύπου στην Πόλη του Μεξικού και ανακοίνωσε την ημερομηνία κυκλοφορίας του Marauder για τις 24 Αυγούστου 2018. Την ίδια ημέρα κυκλοφόρησε το πρώτο σινγκλ του άλμπουμ, με τίτλο The Rover.  Ένα μήνα αργότερα οι Interpol κυκλοφόρησαν το δεύτερο σινγκλ τους από το άλμπουμ, το Number 10. 

Στις 23 Αυγούστου, κυκλοφόρησε το μουσικό βίντεο για το σινγκλ τους If You Really Love Nothing. 

Στις 30 Ιανουαρίου 2019, κυκλοφόρησαν το Fine Mess, ένα τραγούδι που δεν είχε συμπεριληφθεί στο Marauder, ως single. Στις 28 Μαρτίου, το συγκρότημα ανακοίνωσε την παραγωγή ενός νέου EP, με τίτλο A Fine Mess, με ημερομηνία κυκλοφορίας στις 17 Μαΐου 2019. Την ίδια ημέρα, κυκλοφόρησαν το δεύτερο single από το EP, το The Weekend. 

 Ήχος και επιρροές 
Οι κριτικοί της μουσικής έχουν χαρακτηρίσει τη μουσική της μπάντας ως ρετρό-ροκ ή αναβιώσιμο ροκ . Οι Ιντερπόλ έχουν σκούρο ροκ στιλ, έχοντας σαφώς ρίζες σε βρετανικά ποστ-πανκ συγκρoτηματα της δεκαετίας του '70 και '80 όπως οι Joy Division και Bauhaus . Προσεγγίζουν επίσης τους ήχους των αμερικανικών rock συγκροτημάτων Sonic Youth και  Dinosaur Jr. Με την πάροδο των ετών, το συγκρότημα έχει γίνει ένα από τα πιο πρωτοποριακά και επιδραστικά της ποστ-πανκ ρεβάιβαλ μουσικής.

 Δισκογραφία 

 Turn On the Bright Lights (2002)
 Antics (2004)
 Our Love to Admire (2007)
 Interpol (2010)
 El Pintor (2014)
 Marauder (2018)

 Παραπομπές 

Κατηγορία:Αμερικανικά μουσικά συγκροτήματα
Κατηγορία:Συγκροτήματα της εναλλακτικής ροκ